The Hunger Games: Mockingjay – Part 1

***The Hunger Games: Mockingjay – Part 1*** ialah sebuah filem sains fiksyen distopia perang Amerika Syarikat 2014 diarahkan oleh Francis Lawrence dengan lakon layar oleh Peter Craig dan Danny Strong. Ia merupakan filem pertama daripada dua filem berdasarkan novel* [[Mockingjay]]*, buku terakhir trilogi ''The Hunger Games'', ditulis oleh Suzanne Collins dan filem ketiga dalam *[[The Hunger Games|siri filem The Hunger Games]]*, diterbitkan oleh Nina Jacobson dan Jon Kilik dan diedarkan oleh Lionsgate. Filem ini menampilkan barisan pelakon yang terdiri daripada Jennifer Lawrence, Josh Hutcherson, Liam Hemsworth, Woody Harrelson, Elizabeth Banks, Julianne Moore, Philip Seymour Hoffman, Jeffrey Wright, Stanley Tucci dan Donald Sutherland. Fotografi utama untuk kedua-dua bahagian filem ini bermula pada 23 September 2013 di Atlanta sebelum berpindah ke Paris selama dua minggu untuk penggambaran dan secara rasminya selesai pada 20 Jun 2014 di Berlin.

Filem ini terus mengikuti Katniss Everdeen; selepas dua kali terselamat dalam The Hunger Games, Katniss dibawa ke Daerah 13. Dibawah pimpinan Presiden Coin dan nasihat daripada rakannya yang dipercayai, Katniss dengan berat hati menjadi simbol pemberontakan besar-besaran terhadap Capitol dan berlawan untuk menyelamatkan Peeta dan negara Panem tergerak dengan keberaniannya. Fotografi utama untuk kedua-dua bahagian filem bermula pada 23 September 2013 di Atlanta sebelum berpindah ke Paris untuk dua minggu pengambaran dan secara rasminya tamat pada 20 Jun 2014 di Berlin. Ia merupakan sekuel kepada *[[The Hunger Games: Catching Fire]]* dan disusuli dengan *[[The Hunger Games: Mockingjay – Part 2]]*.

*Part 1* ditayangkan pada 19 November 2014 di Brazil, 20 November 2014 di Malaysia, United Kingdom, Greece dan Indonesia, 21 November 2014 di Amerika Syarikat, 28 November 2014 di India dan 8 Februari 2015 di China. Seperti filem sebelumnya, filem ini mencapai kejayaan komersial dengan mengutip $55 juta semasa hari pembukaan. Filem ini mengutip $752 juta di seluruh dunia, menjadikan ia filem dengan kutipan kedua tertinggi dalam siri *The Hunger Games*.

*Mockingjay – Part 1* menerima ulasan sederhana positif daripada pengkritik yang memuji persembahan lakonan dan subteks politik tetapi menerima kritikan kerana kekurangan babak aksi dan kerana membahagikan novel ini kepada dua adaptasi berasingan. Ia merupakan filem *Hunger Games* dengan rating kedua terendah menurut laman web Rotten Tomatoes. Filem ini mendapat pencalonan kategori Filem Sains Fiksyen Terbaik di Anugerah Zuhal ke-41. Untuk lakonan beliau, Lawrence menerima beberapa pencalonan anugerah. Lagu "Yellow Flicker Beat" juga menerima pencalonan kategori Lagu Asal Terbaik di Anugerah Golden Globe ke-72 dan Anugerah Critics' Choice.

## Plot
Selepas diselamatkan daripada arena yang musnah ketika Hunger Games ke-75, Katniss Everdeen bersama-sama Beetee dan Finnick Odair dibawa ke Daerah 13, sebuah daerah bebas berasingan dari daerah Panem yang lain yang sedang mengetuai pemberontakan. Di sana, Katniss bertemu semula dengan ibunya dan Prim. Dia diperkenalkan kepada Presiden Alma Coin, ketua pemberontak dan diberitahu bahawa tindakannya dalam arena mencetuskan rusuhan dan mogok terhadap Capitol. Coin bertanya kepadanya jika dia akan menjadi "Mockingjay"—simbol pemberontakan—sebagai sebahagian daripada strategi hati dan minda mereka. Katniss menolak dan dengan marah mengingatkannya bahawa mereka meninggalkan Peeta Mellark di arena. Atas cadangan Plutarch Heavensbee, bekas Ketua Gamemaker, dia dibawa untuk melihat runtuhan Daerah 12 yang dibom oleh Capitol (kecuali rumah-rumah di tempat tinggal Pemenang). Selepas melihat Peeta digunakan oleh televisyen Capitol untuk menghentikan pemberontakan, Katniss mengubah fikirannya dan bersetuju untuk menjadi Mockingjay Coin dengan syarat bahawa Peeta dan pemenang-pemenang yang lain akan diselamat dan dimaafkan serta adiknya, Prim, dibenarkan untuk menyimpan kucingnya.

Selepas Haymitch melihat Katniss lebih tenang, dia diperkenalkan kepada pasukan penggambarannya (diketuai pelarian Capitol, Cressida), dipakaikan pakaian rekaan khas dan diberikan Effie Trinket sebagai pereka fesyennya dan kawan rapatnya, Gale sebagai pengawal peribadi. Mereka pergi ke Daerah 8 untuk melawat sebuah hospital tetapi selepas lawatan mereka berakhir, skuadron pengebom Capitol tiba dan mengebom hospital itu, membunuh semua orang di dalamnya. Dalam nada kemarahan, Katniss memberikan ucapan kepada kamera yang disiarkan selepas Beetee merampas siaran berita Capitol. Selepas penyiaran itu, penyerang di Daerah 7 membunuh keseluruhan pasukan penjaga keamanan dengan menggunakan lombong tanah tersembunyi.

Selepas melihat Peeta yang lemah di TV, pasukan itu kembali ke Daerah 12, dimana Gale menceritakan kemusnahan Daerah itu dan Katniss dirakam menyanyikan lagu "The Hanging Tree". Selepas itu, beratus-ratus penunjuk perasaan di Daerah 5, menyanyikan lagu yang sama dan melancarkan serangan gelombang manusia membunuh diri terhadap sebuah empangan hidroelektrik yang merupakan sumber utama elektrik Capitol. Serangan itu berjaya, memaksa Capitol kembali menyandarkan kepada penjana kuasa dan melemahkan keupayaan mereka untuk menyiarkan propaganda mereka.

Pada malam itu, Katniss melihat Peeta ditemu bual oleh Caesar Flickerman, bekas pengacara Permainan itu. Heavensbee dan Coin merampas siaran ke udara itu dengan menyiarkan klip Katniss. Selepas melihatnya, Peeta tiba-tiba menjerit memberi amaran bahawa Capitol akan menyerang Daerah 13. Coin mengarahkan pemindahan besar-besaran ke dalam tempat perlindungan bawah tanah. Walaupun Prim hampir terkunci di luar apabila dia kembali untuk mendapatkan kucingnya, semua orang berjaya masuk ke dalam dengan selamat dan fasiliti itu terselamat daripada serangan tersebut. Selepas keluar, Katniss mendapati kawasan itu dipenuhi dengan mawar putih, menyedari bahawa Presiden Snow telah menghantar ia untuk mengejeknya dan menganggap bahawa dia akan membunuh Peeta. Kerana amaran Peeta yang memberikan Daerah itu lapan minit tambahan untuk pemindahan, Coin menghantar sebuah pasukan tentera elit khas termasuk Gale untuk menyelamatkannya bersama-sama Johanna Mason dan Annie Cresta, baki-baki pemenang lain daripada penjara mereka di pusat tribute Capitol. Mereka berjaya menyelamatkan mereka. Walau bagaimanapun, apabila Katniss pergi untuk menyambut Peeta, dia tiba-tiba menyerang dan mencekiknya sehingga tidak sedarkan diri sebelum dipukul sehingga pengsan oleh Boggs.

Katniss terjaga di fasiliti perubatan dan dimaklumkan bahawa Peeta telah "dirampas" - satu bentuk penyeksaan fizikal / mental dimana mindanya dikawal untuk mahu membunuh Katniss dengan mengaitkan kenangan Katniss dengan keganasan psikologi yang dicipta oleh racun tracker Jacker — perkara itu menjelaskan kenapa Capitol membenarkan pasukan Gale untuk melepaskan diri. Proses untuk membatalkan kesan itu bermula dengan Peeta diletakkan secara berasingan. Coin mengumumkan misi menyelamat pemenang-pemenang berjaya dan objektif mereka yang seterusnya adalah kubu kuat tentera utama Capitol di Daerah 2.

## Pelakon

* Jennifer Lawrence sebagai Katniss Everdeen
* Josh Hutcherson sebagai Peeta Mellark
* Liam Hemsworth sebagai Gale Hawthorne
* Woody Harrelson sebagai Haymitch Abernathy
* Elizabeth Banks sebagai Effie Trinket
* Philip Seymour Hoffman sebagai Plutarch Heavensbee
* Julianne Moore sebagai Presiden Alma Coin
* Donald Sutherland sebagai Presiden Coriolanus Snow
* Stanley Tucci sebagai Caesar Flickerman
* Jeffrey Wright sebagai Beetee Latier
* Sam Claflin sebagai Finnick Odair
* Natalie Dormer sebagai Cressida
* Mahershala Ali sebagai Boggs
* Willow Shields sebagai Primrose Everdeen
* Paula Malcomson sebagai Pn Everdeen
* Jena Malone sebagai Johanna Mason
* Stef Dawson sebagai Annie Cresta
* Patina Miller sebagai Komander Paylor
* Evan Ross sebagai 
* Wes Chatham sebagai Castor
* Elden Henson sebagai Pollux
* Robert Knepper sebagai Antonius
* Sarita Choudhury sebagai Egeria

## Pengeluaran

### Pra-pengeluaran
Pada 10 Julai 2012, Lionsgate mengumumkan siri ketiga dan terakhir, *[[Mockingjay]]*, akan dipecahkan kepada dua bahagian. *The Hunger Games: Mockingjay – Part 1* ditayangkan pada 21 November 2014 dan *The Hunger Games: Mockingjay – Part 2* ditayangkan pada 20 November 2015. Ramai pengarah termasuk Rian Johnson, Francis Lawrence dan Alfonso Cuarón dipertimbangkan untuk jawatan pengarah. Pada 1 November 2012, Lawrence, pengarah *[[The Hunger Games: Catching Fire|Catching Fire]]* mengumumkan bahawa beliau akan kembali untuk mengarah kedua-dua bahagian filem ini.

Pada 6 Disember 2012, Danny Strong mengumumkan bahawa beliau akan menulis skrip untuk filem ketiga dan keempat. Pada 15 Februari 2013, Lionsgate mengesahkan bahawa skrip *Part 1* ditulis oleh Strong dan memberinya kebenaran untuk menulis *Part 2*. Kemudiannya pada bulan Ogos, Hemsworth mengesahkan bahawa penggambaran filem ini akan bermula pada bulan September 2013.

Pengeluaran filem ini bermula pada 16 September 2013 di Boston, Atlanta dan Los Angeles. Pada 13 November 2013, Nina Jacobson mendedahkan bahawa Peter Craig juga dilantik untuk menulis adaptasi ini.

### Pemilihan pelakon
Pada 26 Ogos 2013, ia telah diumumkan bahawa Stef Dawson telah menyertai barisan pelakon dan akan melakonkan watak Annie Cresta. Lionsgate mengumumkan pada 13 September 2013 bahawa Julianne Moore telah menyertai barisan pelakon untuk kedua-dua bahagian *Mockingjay* sebagai Presiden Alma Coin. Pada bulan seterusnya, Patina Miller, Mahershala Ali, Wes Chatham dan Elden Henson menyertai barisan pelakon sebagai Komander Paylor, Boggs, Castor dan Pollux. Terdapat pemilihan pelakon untuk watak tambahan pada 23 September. Robert Knepper diberi watak Antonius, sebuah karakter yang tidak muncul dalam novel tersebut dan merupakan tambahan kepada adaptasi filem. 

### Penggambaran
Fotografi utama bermula pada 23 September 22013 di Atlanta dan berakhir pada 20 Jun 2014 di Berlin. *Part 1* dirakam secara serentak bersama *Part 2*. Pada pertengahan bulan Oktober, krew-krew dilihat menjalani penggambaran di Rockmart. Krew-krew dan pelakon berehat sementara untuk mempromosi *[[The Hunger Games: Catching Fire]]* dan penggambaran bersambung kembali pada 2 Disember 2013. Pada 14 Disember 2013, penggambaran mengambil tempat di Marriott Marquis, Atlanta. Pada 18 Disember, penggambaran bermula di Caldwell Tanks, Newnan, Georgia.

Philip Seymour Hoffman yang melakonkan watak Plutarch Heavensbee dalam filem ini meninggal dunia pada 2 Februari 2014 di New York. Lionsgate mengeluarkan kenyataan bahawa Hoffman telah melengkapkan kebanyakan babaknya sebelum kematian beliau.

Pada 18 April 2014, penerbit, Nina Jacobson mengumumkan bahawa penggambaran di Atlanta telah berakhir, disusuli dengan pengarah, Francis Lawrence mengumumkan pada hari berikutnya mengenai produksi berpindah ke Eropah. Ia telah diumumkan bahawa mereka akan merakam babak pertempuran di Paris dan Lapangan Terbang Tempelhof di Berlin. Mereka memulakan penggambaran di jalan-jalan Paris dan bandar Ivry-sur-Seine pada 7 Mei dimana Lawrence dan Hemsworth dilihat menjalani penggambaran.

Pada 9 Mei, ia telah dilaporkan bahawa penggambaran mengambil tempat di Noisy le Grand, Paris dimana Lawrence, Hemsworth, Hutcherson dan Claflin dilihat berada di set dunia Panem. Ia merupakan lokasi yang sama ketika filem *[[Brazil (filem 1985)|Brazil]]* dirakam pada tahun 1984.

### Kostum
Christian Cordella, ilustrator pakaian untuk filem pertama, kembali untuk melakarkan pakaian untuk Daerah 13.

## Muzik
### Skor muzik

## Pemasaran
Pada 14 Mei 2014, *TheHungerGamesExclusive.com* telah dilancarkan. Ia mengandungi tiga gambar dari filem ini, memaparkan Woody Harrelson, Julianne Moore, Philip Seymour Hoffman dan Jeffrey Wright dengan tambahan gambar di belakang tabir pengarah, Francis Lawrence dan Mahershala Ali. Laman web ini juga memaparkan kandungan lain, termasuk imej GIF singkat  Julianne Moore sebagai Presiden Coin dan video temubual bersama Moore. Terdapat juga temu bual mendalam dengan pengarah Francis Lawrence, penerbit Nina Jacobson dan penulis skrip Peter Craig. Sebuah halaman daripada skrip Part 1 juga dipaparkan dengan tambahan poster gerakan dengan slogan, "Fire burns brighter in the darkness."

Pada 17 Mei 2014, semasa fotografi utama sedang dijalankan di Paris, sesetengah pelakon dan krew termasuk Lawrence, Hutcherson, Hemsworth, Claflin, Moore, Sutherland, Lawrence dan Jacobson menghadiri Festival Filem Cannes 2014 untuk sesi penggambaran dan parti untuk merangsang pelabur antarabangsa. Pengerusi bersama Lionsgate, Rob Friedman berkata sebagai respons kenapa mereka akan menanggung perbelanjaan yang besar walaupun filem ini sebenarnya tidak ditayangkan di festival itu bahawa ia adalah mudah kerana barisan pelakon sudah berada di Eropah dan bahawa "ia adalah satu peluang besar untuk pengedar antarabangsa kami untuk mendengar apa rancangan seluruh dunia untuk filem ini, yang ditayangkan pada bulan November. Cannes adalah peluang publisiti terbaik dari perspektif penembusan antarabangsa."

Kabam mengumumkan perkongsian dengan Lionsgate untuk mencipta permainan mudah alih berdasarkan *The Hunger Games: Mockingjay Part 1*. Kabam menghasilkan satu koleksi kad permainan mudah alih. Dalam permainan, pemain mengambil alih identiti ahli Daerah dihantar dalam misi untuk membina pakatan mereka, membebaskan Daerah mereka dan membina semula Panem. Permainan ini akan dibangunkan di studio China Kabam.

Filem ini tidak disenaraikan dalam jadual untuk Comic-Con Antarabangsa San Diego 2014 yang menimbulkan persoalan mengenai ketiadaan mereka oleh peminat dan media. Lionsgate mengumumkan pada 18 Julai 2014, seminggu sebelum acara itu, bahawa filem ini akan mempunyai kehadiran di konvensyen tersebut. Lionsgate bekerjasama dengan Samsung untuk menunjukkan (termasuk video viral yang dianggap sebagai 'teaser', ketiga) teaser trailer dalam Samsung Galaxy Tab S di sebuah acara istimewa pada hari Jumaat, 25 Julai yang dihoskan di Hard Rock Hotel. Kerjasama itu membenarkan pengguna Samsung untuk melihat trailer itu sebelum ia ditayangkan secara talian, memuat turun dua filem pertama secara percuma dan diberi tiket percuma filem ini. Pada 28 Julai, teaser trailer secara rasmi ditayangkan dalam talian melalui laman rasmi Facebook dan akaun YouTube filem ini.  Tidak sampai beberapa minit selepas itu, #MockingjayTeaserTrailerToday, #OurLeadertheMockingjay dan #OfficialTeaserTrailer menjadi topik trending seluruh dunia di Twitter. Trailer rasmi penuh pertama ditayangkan pada 15 September. Trailer terakhir ditayangkan pada 29 Oktober sebagai menandakan permulaan tiket pra-jualan.

### Pemasaran viral
Kempen pemasaran viral bermula pada 21 Jun 2014 dengan perkembalian TheCapitol.PN sebuah laman web "kerajaan" untuk Panem yang digunakan untuk promosi dua filem sebelumnya. Sempena kerjasama dengan Yahoo dan kerjasama baru dengan Tumblr, mereka mengeluarkan 'District Heroes Collection' yang memaparkan beberapa poster mewakili tujuh daripada tiga belas daerah di Panem. Laman web ini membuka pendaftaran untuk "rakyat Panem" untuk mendaftar menggunakan emel mereka untuk menerima kemas kini dari Capitol TV.

Pada 25 Jun, laman viral TheCapitol.PN mengeluarkan video bertajuk "President Snow's Address - 'Together As One'" memaparkan ucapan dari Donald Sutherland, sebagai Presiden Snow memberi ucapan kepada warga Panem dan memperingatkan mereka bahawa jika mereka memerangi sistem, merekalah yang akan menerima kesan. Video ini juga memaparkan Josh Hutcherson, sebagai Peeta Mellark, dimana ketika peristiwa akhir filem sebelumnya, dia diambil sebagai tahanan Capitol. Video ini menjadi viral di YouTube menjadikannya trailer paling banyak ditonton pada minggu terakhir bulan Jun di AS manakala ia menjadi trending sebagai "Video paling Popular di YouTube" di Australia dan Kanada. 

Dua minggu kemudian pada 9 Julai, Capitol TV mengeluarkan video viral kedua bertajuk 'President Snow's Address - Unity' sekali lagi memaparkan ucapan dari Presiden Snow bersama Peeta Mellark berdiri di sebelahnya tetapi kali ini disertai oleh Jena Malone sebagai Johanna Mason, yang juga ditahan Capitol pada akhir filem sebelumnya dan sekumpulan pasukan penjaga keamanan. Ucapan itu, walau bagaimanapun, telah diganggu oleh Jeffrey Wright, sebagai Beetee Latier, juruteknik dari Daerah 13, mengumumkan bahawa "the Mockingjay lives." Tidak sampai beberapa minit, #TheMockingjayLives dan '#2 - Unity' menjadi topik trending teratas seluruh dunia di Twitter.

Pada 24 Julai, sejurus sebelum tayangan trailer rasmi, sebuah poster teaser filem ini dimuat naik ke akaun Instagram The Capitol, tetapi dengan cepatnya dipadam. Tidak lama selepas pemadaman poster itu, akaun ini memohon maaf "[kerana] masalah teknikal", menyatakan bahawa muat naik poster itu adalah hasil penggodaman dari pemberontakan Daerah 13.

Pada 6 Ogos, selepas beberapa klu diberi oleh laman rasmi Facebook, www.district13.co.in dilancarkan. Laman web itu memperkenalkan poster baru untuk watak Daerah 13 termasuk Beetee, Coin, Plutarch, Finnick, Haymitch dan Effie.

## Kesan politik
Pada 20 November 2014, sesetengah tayangan dilapor dibatalkan di Thailand kerana penunjuk perasaan telah menggunakan tabik tiga jari ketika demonstrasi menentang kerajaan tentera negara itu.

Pada 24 November 2014, ia telah dilaporkan akibat Pergolakan Ferguson berkenaan penembakan Michael Brown, seorang penunjuk perasaan telah mencoret grafiti berbunyi "If we burn, you burn" di gerbang St. Louis, Missouri. Dalam filem dan novel itu, watak Katniss Everdeen menggunakan ungkapan ini sebagai cabaran kepada pentadbiran selepas mereka mengebom hospital dan dia membalas dengan menembak jatuh kedua-dua pesawat yang digunakan untuk mengebom.

Pada November 27, 2014, penunjuk perasan Hong Kong menggunakan tabik tiga jari semasa mengambil alih Mong Kok.

## Tayangan
*The Hunger Games: Mockingjay – Part 1* ditayangkan pada 19 November 2014 di 9 negara termasuk Perancis, Greece, Scandinavia dan Brazil dan kemudiannya bertambah ke 59 lagi negara pada 20 November 2014 termasuk UK, Jerman, Australia, Itali, Mexico dan Korea Selatan. Dengan 17 lagi tayangan pada 21 November, 2014 termasuk Amerika Syarikat, jumlah tayangan adalah di 85 negara, menjadikannya tayangan terbesar tahun itu dan tayangan Lionsgate paling meluas. Filem ini ditayangkan di China pada 8 Februari 2015 dalam format 2D dan 3D.  

### Video rumah
*The Hunger Games: Mockingjay Part 1* dikeluarkan secara Digital HD pada 17 Februari 2015 dan disusuli dengan Blu-ray/DVD pada 6 Mac 2015. 

## Penerimaan

### Box office
*The Hunger Games: Mockingjay – Part 1* mengutip $337.1 juta di Amerika Utara dan $415 juta di negara-negara lain dengan jumlah terkumpul seluruh dunia sebanyak $752.1 juta. Mengira semua perbelanjaan, Deadline.com menganggarkan bahawa filem ini membuat keuntungan sebanyak $211.61 juta. Di peringkat dunia, ia merupakan filem dengan kutipan kelima tertinggi pada tahun 2014. Kutipan pembukaan sedunia filem ini adalah $273.8 juta dan merupakan keenam belas terbesar sepanjang zaman, pembukaan kedua terbesar pada tahun 2014 dibelakang *[[Transformers: Age of Extinction]]* ($302.1 juta) dan terbesar dalam francais *The Hunger Games*.

#### Amerika Utara
Di Amerika Syarikat dan Kanada, filem ini ditayangkan di 3,200 teater pada malam Khamis, 20 November 2014 dan diperluaskan kepada 4,151 teater pada hari Jumaat, 20 November 2014 . Filem ini mengutip $17 juta daripada tayangan malam Khamis dimana ia merupakan yang terbesar untuk tahun 2014 tetapi kurang daripada dua filem sebelumnya. Ia mengutip $55 juta pada hari pembukaan yang merupakan kutipan hari pembukaan terbesar untuk tahun 2014 dan keenam terbesar pada bulan November tetapi kurang daripada filem sebelumnnya. Ia merupakan filem kelima belas untuk membuat tayangan pertama pada hari Jumaat dengan kutipan $50 juta atau lebih dan filem kesembilan belas untuk mengutip $50 juta atau lebih dalam sehari. Filem ini menduduki tempat teratas box office pada hujung minggu pembukaannya dengan $121.9 juta dan menjadi pembukaan terbesar tahun 2014 mengatasi rekod $100 juta oleh *Transformers: Age of Extinction* serta menjadi filem kelima belas terbesar, filem ke-28 untuk debut di atas $100 juta dan satu-satunya francais yang mempunyai tiga filem mengutip lebih $100 juta dalam satu hujung minggu. Pembukaan hujung minggunya juga merupakan keenam terbesar pada bulan November. Walau bagaimanapun, kutipan pembukaan hujung minggunya masih kurang daripada pembukaan *The Hunger Games* ($152 juta) dan *Catching Fire* ($158 juta). Pada hujung minggu keduanya, filem ini kekal di tempat teratas dengan mengutip $56.9 juta dan mencatat rekod ketiga tertinggi untuk kutipan 5 hari Thanksgiving dengan $82.6 juta dibelakang *The Hunger Games: Catching Fire* ($109.9 juta) dan *[[Frozen (filem 2013)|Frozen]]* ($93.6 juta) dan kelima tertinggi untuk kutipan 3 hari Thanksgiving dengan $56.9 juta. Filem ini menduduki tempat teratas box office untuk tiga hujung minggu berturut-turut sebelum diambil alih ** semasa hujung minggu keempatnya. Filem ini mengatasi kutipan $300 juta pada hujung minggu keenam (37 hari kemudian) dan menjadi filem kedua pada tahun 2014 untuk mengutip $300 juta di box office selepas *Guardians of the Galaxy*. Pada hari Rabu, 21 Januari 2015, 61 hari kemudian selepas tayangan, filem ini mengatasi *Guardians of the Galaxy* dan menjadi filem dengan kutipan tertinggi pada tahun 2014 di Amerika Utara sebelum diatasi oleh *[[American Sniper]]*.

Ia mengutip $337.1 juta di Amerika Utara dan menjadi filem dengan kutipan terendah dalam francais *The Hunger Games*, filem dengan kutipan kedua tertinggi pada tahun 2014 (dibelakang *American Sniper*), filem sains fiksyen berdasarkan novel dengan kutipan keempat tertinggi, adapatasi novel remaja dengan kutipan keempat tertinggi. dan filem dengan kutipan ke ketiga puluh enam tertinggi di Amerika Utara. Ia juga merupakan filem pertama untuk melepasi $300 juta tanpa format 3D atau IMAX sejak *[[Indiana Jones and the Kingdom of the Crystal Skull]]* (2008) dan juga filem bukan-3D dan IMAX dengan kutipan tertinggi sejak *[[Pirates of the Caribbean: Dead Man's Chest]]* (2006).

#### Luar Amerika Utara
Di luar Amerika Utara, *Mockingjay – Part 1* juga ditayangkan pada hari yang sama di 85 pasaran yang lain, dengan pengecualian China, Jepun dan India, menjadikannya tayangan paling meluas untuk mana-mana filem pada tahun 2014. Filem ini mengutip lebih $33 juta dalam masa dua hari (Rabu–Khamis) dan $67.5  juta dalam masa tiga hari (Rabu–Jumaat) dari 17,000 teater di 85 pasaran. Semasa hujung minggu pembukaannya di luar negara, filem ini mengutip $154.3 juta yang merupakan 4% lebih tinggi daripada *Catching Fire*. Filem ini kekal di nombor satu pada hujung minggu kedua dan ketiga di luar negara dengan mengutip $67 juta dan $32.9 juta. Pada hujung minggu keempatnya, filem ini jatuh di tempat kedua dan diambil alih *[[The Hobbit: The Battle of the Five Armies]]*.

Pembukaan filem terbesar berlaku di United Kingdom, Ireland dan Malta ($19.9 juta), Jerman ($13.7 juta), Mexico ($12.1 juta), Rusia dan CIS ($11.1 juta), Perancis ($10.5 juta), Australia ($10.1 juta), Brazil ($8.8 juta) dan India ($5.1 juta). Di China, dimana filem ini ditayangkan dua bulan setengah kemudian - pada 8 Februari 2015, ia dibuka dengan kutipan $9.87 juta dan mengutip $31.4 juta sepanjang minggu pembukaan, yang lebih banyak daripada *Catching Fire* dapat sepanjang tayangan mereka. Filem ini gagal dalam pembukaan di Jepun dengan kutipan hanya $500,000.

Ia menjadi filem *Hunger Games* dengan kutipan tertinggi sepanjang masa di 31 negara termasuk Brazil, Itali, Chile, Venezuela, Amerika Tengah dan Portugal.

### Penerimaan kritis
*The Hunger Games: Mockingjay – Part 1* menerima ulasan bercampur ke positif oleh pengkritik-pengkritik, dengan pujian untuk subteks politiknya dan persembahan lakonan (terutamanya Lawrence) tetapi kritikan untuk kekurangan aksi dan membahagikan sumber kepada dua adaptasi berasingan. Laman web Rotten Tomatoes melaporkan rating kelulusan 65%, berdasarkan 233 ulasan, dengan purata skor 6.3/10. Filem ini mendapat skor Metacritic 64 daripada 100, berdasarkan 44 ulasan, menunjukkan "ulasan umumnya baik".

Kedua-dua *The Telegraph* dan *Los Angeles Times* walau bagaimanapun melaporkan penerimaan bercampur ke sederhana. Penonton yang dikaji selidik oleh CinemaScore memberikan filem ini gred "A-".

Cath Clarke dari *Time Out* memberi filem ini empat daripada lima bintang. Beliau memuji konteks politik dan persembahan lakonan Lawrence sebagai "kuat, bijak, degil, marah dan sepenuh hati" dan berkata bahawa filem telah berkembang "menjadi lebih mendalam dan lebih gelap." Kevin Harley yang mengkaji filem untuk *Total Film* juga memberikan filem ini empat daripada lima bintang. Robbie Collin memberi filem ini tiga daripada lima bintang. Henry Barnes dari *[[The Guardian]]* juga memberi filem ini tiga daripada lima bintang.

## Sekuel

Pada 10 Julai 2012, Lionsgate mengumumkan bahawa bahagian kedua adaptasi *Mockingjay* dijadual ditayangkan pada 20 November 2015. Francis Lawrence mengumumkan bahawa beliau akan kembali untuk mengarah bahagian terakhir. Ia merupakan filem keempat dan terakhir dalam siri *Hunger Games*.

## Rujukan

## Pautan luar
* 
* 
* 
* 
*  di The Numbers
*  melalui Lions Gate